#### **LĒMUMA PROJEKTS**

  2023. gada \_\_. \_\_\_\_\_\_\_\_\_\_\_ Lēmums Nr.\_\_ (prot. Nr.\_\_\_,\_\_\_.§)

# Par grozījumiem Daugavpils valstspilsētas pašvaldības iestādes

# “Daugavpils Tehnikas un industriālā dizaina centrs “Inženieru arsenāls”” nolikumā

Pamatojoties uz Pašvaldību likuma 10. panta pirmās daļas 8. punktu, ņemot vērā Daugavpils valstspilsētas pašvaldības domes 2023. gada 13. jūlija lēmumu Nr. 446 par vienotas pašvaldības iestāžu centralizētās grāmatvedības izveidi,

ņemot vērā Daugavpils valstspilsētas pašvaldības domes Izglītības un kultūras jautājumu komitejas 2023. gada \_\_\_.\_\_\_\_ atzinumu un Finanšu komitejas 2023. gada \_\_\_.\_\_\_\_ atzinumu, **Daugavpils valstspilsētas pašvaldības dome nolemj:**

1. Izdarīt ar Daugavpils domes 2020. gada 12. novembra lēmumu Nr. 579 apstiprinātajā Daugavpils valstspilsētas pašvaldības iestādes “Daugavpils Tehnikas un industriālā dizaina centrs “Inženieru arsenāls”” nolikumā šādus grozījumus:
   1. Aizstāt nolikuma nosaukumā vārdus “Daugavpils pilsētas” ar vārdiem “Daugavpils valstspilsētas”.
   2. Izteikt nolikuma izdošanas tiesisko pamatojumu šādā redakcijā:

“Izdots saskaņā ar Pašvaldību likuma 10. panta pirmās daļas 8. punktu”.

* 1. Aizstāt 1.1. punktā vārdus “Daugavpils pilsētas” ar vārdiem “Daugavpils valstspilsētas”.
  2. Svītrot 1.2. punktā vārdus “norēķinu konti bankā”.
  3. Izteikt 1.4. punktu šādā redakcijā:

“1.4. Centra funkcionālo pārraudzību un koordinēšanu veic Daugavpils valstspilsētas pašvaldības iestāde “Daugavpils cietokšņa un muzeju pārvalde”.”.

* 1. Papildināt ar 1.5. punktu šādā redakcijā:

“1.5. Centra grāmatvedības uzskaiti kārto centralizēti pašvaldības iestāde “Daugavpils pašvaldības centrālā pārvalde”.”.

* 1. Izteikt 2.4.14. apakšpunktu šādā redakcijā:

“2.4.14. veikt citus uzdevumus saskaņā ar pašvaldības domes lēmumiem un pašvaldības izpilddirektora rīkojumiem.”.

* 1. Izteikt 3.1. punktu šādā redakcijā:

“3.1. Centru vada vadītājs, kuru ieceļ amatā un atbrīvo no amata pašvaldības dome. Centra vadītāja pienākumus un atbildību nosaka darba līgums, amata apraksts, šis nolikums, pašvaldības domes lēmumi un pašvaldības izpilddirektora rīkojumi.”.

* 1. Izteikt 3.2. punktu šādā redakcijā:

“3.2. Centra amatu vienību un amatalgu sarakstu apstiprina Centra vadītājs.”.

* 1. Svītrot 3.3.5. apakšpunktā vārdus “nodrošina norēķinu kontu atvēršanu un slēgšanu”.
  2. Izteikt 3.3.8. apakšpunktu šādā redakcijā:

“3.3.8. veic citus pienākumus atbilstoši amata aprakstam, pašvaldības domes lēmumiem, pašvaldības izpilddirektora rīkojumiem.”.

* 1. Aizstāt 4.2. punktā vārdu “Domē” ar vārdiem “pašvaldības domē”.
  2. Aizstāt 4.3. punktā vārdu “Domei” ar vārdiem “pašvaldības domei”.

1. Lēmuma 1. punkts stājas spēkā 2023. gada 1. oktobrī.
2. Uzdot Daugavpils valstspilsētas pašvaldības iestādes “Daugavpils Tehnikas un industriālā dizaina centrs “Inženieru arsenāls”” vadītājam organizēt šī lēmuma 1.6. apakšpunkta izpildi un normatīvajos aktos noteiktajā kārtībā brīdināt grāmatvedības uzskaites procesā iesaistītos darbiniekus par attiecīgajiem grozījumiem darba līgumos un darba devēja maiņu.

Daugavpils valstspilsētas pašvaldības domes priekšsēdētājs A.Elksniņš